รบกวนสำนักการจราจรและขนส่ง หารือกับงานจราจร สน.ภาษีเจริญ ให้ช่วยพิจารณา ติดตั้งป้ายบอกว่าเลี้ยวขวารอสัญญาณไฟตรงนี้ ตรงหลังเส้นที่แยกต่างระดับเพชรเกษม เลนขวา เพชรเกษมขาออก เพื่อรอเลี้ยวขวาเข้าถนนราชพฤกษ์ เพราะทุกวันนี้ทั้งที่มีป้อมตำรวจอยู่ตรงนั้น ก็ปล่อยให้มีการขับรถล้ำไปจ่อรอตรงกลางแยก หากมีรถฉุกเฉิน หรือเปลี่ยนคิวการปล่อยสัญญาณไฟ ตรงนั้นก็จะเกิดปัญหารถติดขัด จากการปล่อยให้ไม่ทำตามกฎจราจรกันมาเรื่อยๆ แถมบางคันที่จอดหลังเส้น ยังเจอรถบางคันมาบีบแตรไล่คันที่จอดหลังเส้นรอสัญญาณไฟที่แยกถูกต้องอีก เจ้าหน้าที่ควรหาทางดำเนินการคุ้มครองพลเมืองดี ที่ทำตามกฎหมาย กฎระเบียบ ไม่ใช่ปล่อยปละละเลยแบบนี้ครับ อย่างในภาพพบเห็นเมื่อ 12 ก.ค. 66 เวลา 6.34 น.